staqsa lill-Ministru għall-Affarijiet Barranin u Ewropej: Jista' l-Ministru jwieġeb il-mistoqsija parlamentari 12416 u jgħid x'ħidma saret tul is-sena li għaddiet mill-Ambaxxata ta' Malta ġewwa Beijing fiċ-Ċina? Nixtieq ninforma lill-Onor. Interpellant bil-ħidma attiva tal-Ambaxxata tagħna ġewwa Beijing, fiċ-Ċina tul is-sena li għaddiet. l-Ambaxxata ħadmet bla waqfien sabiex ir-relazzjonijiet eċċellenti bejn Malta u ċ-Ċina jkomplu jiġu mtejba fuq kull livell. Għalhekk, kienu bosta l-inizzjattivi li din l-Ambaxxata ħadet fl-2019 sabiex tkompli ssaħħaħ ir-relazzjonijiet bilaterali u tgħolli l-profil ta' Malta fiċ-Ċina f'oqsma differenti: Apparti li l-Ambaxxata ta' Malta f'Beijing akkreditata għar-Repubblika Popolari taċ-Ċina, l-Ambaxxata akkreditata wkoll għar-Repubblika tal-Mongolja, għar-Repubblika tal-Filippini kif ukoll għar-Renju tal-Kambodja. Fis-16 ta' Jannar 2019, l-Ambaxxatur-Residenti f'Beijing ippreżenta l-kredenzjali lill-Eċċellenza Tiegħu Nguyen Phu Trong, President tar-Repubblika tal-Vjetnam. B'hekk mill-2019 l'hawn, l-Ambaxxata ta' Malta f'Beijing hija akkreditata għal ħames pajjiżi. Mill-aspett politiku, Iċ-Ċina importanti kemm mill-qasam bilaterali kif ukoll mill-qasam multilaterali. Matul dawn l-aħħar tnax-il xahar, l-Ambaxxata kompliet trawwem id-djalogu mad-Dipartiment tal-Affarijiet Ewropej sabiex tassigura li l-Ministeru għall-Affarijiet Barranin taċ-Ċina jkompli jaħdem fuq ir-rikjesti ta' Malta u jżomm lil Malta aġġornata fuq il-politika barranija taċ-Ċina u l-pożizzjoni taċ-Ċina fuq kwistjonijiet reġjonali u internazzjonali. Dawn il-laqgħat jiġu miżmuma kull tlett xhur. Fost affarijiet diskussi, ta' min insemmu is-segwitu fuq Memorandum ta' Ftehim rigward iffirmat fis-6 ta' Novembru 2018, proposta fuq l-iffirmar tal-Ftehim dwar Programm Kulturali mill-2019 sal-2023, kif ukoll kwistijoniet bilaterali oħra. L-Ambaxxata pparteċipat ukoll f'diversi laqgħat u 'briefings' organizzati mid-Delegazzojoni tal-Unjoni Ewropeja f'Beijing, Ambaxxati ta' pajjizi oħrajn kif ukoll awtoritiajiet, organizzjonijiet Internazzjonali u istituzzjonjiet akkademiċi oħra. Xhieda tal-ħidma kontinwa tal-Ambaxxata f'Beijing, hija bla dubju riflessa fl-onorazzjoni bi preżentazzjoni tas- lill-Ambaxxatur ta' Malta għaċ-Ċina f'Jannar 2019. L-Ambaxxatur attenda riċeviment tas-Sena l-Ġdida fl- ospitat mill-Eċċellenza Tiegħu Wang Yi, Kunsillier tal-Istat u Ministru tal-Affarijiet Barranin taċ-Ċina. Fuq stedina mill-Ministru tal-Affarijiet Barranin, l-Ambaxxatur ta' Malta attenda wkoll diversi żjarat f'Provinċji differnti fosthom fil-Provinċja ta' Shanxi u l-belt ta' Tianjin. Dawn iż-żjarat huma importanti għax jikkontribwixxu għal-viżibilta' ta' Malta. L-aġenda waqt dawn iż-żjarat, apparti li tinkludi laqgħat ma' rappreżentanti reġjonali, tinkludi fost oħrajn numru ta' laqgħat mal-Kmamar tal-Kummerċ prominenti u Universtajiet. Fl-aħħar ta' Marzu 2019, l-Ambaxxatur irrappreżenta lil Malta fil-Forum Annwali BOAO, li sar fil-gżira ta' Hainan fin-nofsinhar taċ-Ċina. Waqt il-preżentazzjoni tiegħu, l-Ambaxxatur għamel aċċen għall-andament tal-ekonomija Maltija, iż-żieda fil-kummerċ bejn Malta u ċ-Ċina, speċjalment fejn jidħol investiment fis-settur tal-enerġija mill-kumpanija , kif ukoll it-twaqqif ta' Bejn l-24 u s-27 ta' April 2019, ġiet organizzata t-tieni laqgħa tal- (BRI) f'Beijing. F'din il-laqgħa importanti, Malta kienet irrappreżentata mill-Onorevoli Joe Mizzi, eks Ministru għall-Enerġija u Maniġġjar tal-Ilma. Il-Ministru Mizzi attenda ċ-Ċerimonja tal-Inawgurazzjoni tal- fejn indirizza konferenza dwar l-Enerġija tal-BRI. Wara d-diskors ewlieni tiegħu, l-Onorevoli Mizzi ffirma Memorandum ta' Ftehim (MOU) ma' (SEP) li jirrikonoxxi wkoll iż-żieda fil-kooperazzjoni bejn Malta u s-SEP li se tara investiment fil-provvista ta' enerġija fil-Montenegro permezz tal-bini ta' turbini tar-riħ. Bħala parti mill-festeġġjameti tal-ħamsa w ħamsin sena' anniversarju mill-kisba tal-Indipendenza ta' Malta, l-Ambaxxata ħejjiet riċeviment għal-aktar minn 500 persuna fosthom uffiċjali tal-Gvern Ċiniż, membri tal-kommunita' diplomatika, akkademja, setturi tan-negozju u l-kommunita' Maltija fiċ-Ċina. Il-Viċi Ministru għall-Affarijiet Barranin, l-Eċċellenza Tiegħu Qin Gang attenda dan ir-riċeviment u tkellem fuq il-ħbiberija twila bejn iż-żewġ pajjiżi. Fl-1 t'Ottubru 2019, L-Ambaxxata ħadet sehem ukoll fiċ-ċelebrazzjoniet uffiċjali tas-sebgħin anniversarju mit-twaqqif tar-Reppublika Popolari taċ-Ċina. Kummerċjali u Promozzjoni ta' Malta Sabiex issaħħaħ il-viżibilita' ta' Malta fiċ-Ċina, l-Ambaxxata kompliet tistabilixxi kuntatt ma' diversi kmamar tal-kummerċ u l-Industrija u kif ukoll mal-Assoċjazzjonijiet varji bil-għan li ttejjeb il-kuntatti fil-qasam kummerċjali sabiex tkun tista' tagħti pariri siewja lil intrapriżi Maltin li huma nteressati li jinvestu fiċ-Ċina. L-aktar inizjattivi prominenti għall-promozzjoni ta' kummerċ bejn Malta u ċ-Ċina jinkludu: It-Tinda Maltija waqt it-tieni edizzjoni tal-Expo Internazzjonali Ċiniza tal-Importazzjoni (CIIE) L-Ambaxxata u l-Konsulat Ġenerali f'Shanghai ħejjew il-preparamenti għaż-żjara ta' tlett ijiem tad-Delegazzjoni Maltija mmexxija mill-predeċessur tiegħi il-Ministru Carmelo Abela, f'Shanghai biex tieħu sehem fit-tieni edizzjoni tal-Expo Internazzjonali Ċiniza tal-Importazzjoni f'Novembru 2019. Id-delegazzjoni kienet tinkludi rappreżentanti minn Trade Malta, il-Malta Enterprise, l-MCAST, u l-Kamra tal-Kummerċ. Id-delegazzjoni Maltija ppromwoviet lil Malta fl-oqsma tal-investiment, il-kummerċ, it-turiżmu, is-servizzi edukattivi, u l-wirt kulturali. L-Ambaxxata u l-Konsulat Ġenerali f'Shanghai kienu strumentali fit-twaqqif ta' Tinda Maltija waqt l-Expo li fiha ħadu sehem mal-160 pajjiż. Matul iż-żjara f'Shanghai, id-delegazzjoni Maltija organizzat żewġ seminars bit-tema 'L-ekonomija vibranti ta' Malta', immirati lejn investituri Ċiniżi. Il-Ministru Abela flimkien mad-delegazzjoni Maltija żaru żewġ kumpaniji globali u b'reputazzjoni rinomata li qed jieħdu interess kbir li jkabbru l-involviment u s-servizz li jagħmlu lill-klijenti tagħhom f'pajjiżna. Dawn huma UnionPay u Shanghai Electric. Il-Ministru Abela ppresieda wkoll l-iffirmar ta' ftehim ta' kooperazzjoni fl-edukazzjoni ffirmat bejn l-MCAST u l-Università ta' Guangdong tal-industrija, il-kummerċ u t-teknoloġija. Promozzjoni ta' Malta Saru numru ta' attivitajiet speċifiċi għall-promozzjoni ta' Malta f'ħafna partijiet taċ-Ċina barra minn Beijing. Dawn inkludew żjarat mill-Ambaxxatur ta' Malta fuq diversi sabiex jippreżenta diskorsi li jippromwovi lil Malta lil udjenzi li jvarjaw minn 100 sa 500 persuna. Diskorsi bħal dawn ġew ippreżentati f'Xian, Guangzhou, Shanghai, Shenzhen, Shenyang u Chengdu. Dawn il-preżentazzjonijiet ġeneralment kienu akkumpanjati minn intervisti tal-medja għall-Istampa u t-TV. L-Ambaxxatur ta' Malta akkumpanja wkoll delegazzjoni kummerċjali minn Malta għall-Vjetnam u għamel diskorsi ewlenin fil-promozzjonijiet f'Hanoi u Ho Chi Min City. F'Beijing, l-Ambaxxatur ta' Malta kellu intervista maġġuri mal-Programm tat-TV onlajn tas-CCTV u tkellem fi promozzjoni maġġuri tat-turiżmu matul il-Festival tar-Rebbiegħa Ċiniża. Attivitajiet kummerċjali oħra kienu jinkludu l-intervisti mill-Ambaxxatur ta' Malta lil diversi persuni li jixtiequ jipproponu pjanijiet ta' negozju għal attivitajiet kummerċjali f'Malta. Ħafna minn dawn il-persuni esprimew interess ewlieni fil-Leġiżlazzjoni ta' Malta dwar il-Blockchain u għarfien tajjeb dwarha. Bosta minn dawn il-persuni sussegwentement attendew is-Summit ta' Blockchain li sar f'Malta fl-aħħar ta' Mejju, 2019. Fit-22 ta' Frar 2019, l-Ambaxxatur ta' Malta ltaqa' mal-Viċi-President, Manaġer Ġenerali, lilVIP Service Manaġer, u mal-Eżekuttiv tal-Promozzjoni Internazzjonali tal-Grupp taċ-Ċentru tal-Kummerċ Barrani taċ-Ċina, li fis-17 ta' Marzu żaru l-Kamra tal-Kummerċ, l-Intrapriża u l-Industrija f'Malta sabiex jippromwovi l-kummerċ bilaterali bejn Malta u ċ-Ċina, u jistabbilixxu relazzjoni m'organizzazzjonijiet tan-negozju li jistgħu jgħinu biex jiffaċilitaw il-kummerċ u l-iskambji bejn iż-żewġ pajjiżi. Fl-1 ta' Marzu, u fit-8 ta' Marzu 2019, l-Ambaxxatur ta' Malta ltaqa' diversi persuni miċ-China Communications Construction Group (Ltd) li kienu ġew mistiedna f'Malta mill-Onor. Dr. Christian Cardona, eks Ministru għall-Ekonomija, Investiment u Negozji ż- ̄għar sabiex jipparteċipaw fil-Konferenza ta' l-Iskambju Tekniku tal-Inġinerija Mina ta' Ħong Kong-Zhuhai-Macao taċ-Ċina fit-13 ta' Marzu 2019. Aktar laqgħat saru mill-Ambaxxatur ta' Malta aktar tard f'Marzu għal persuni oħra mistiedna mill-Uffiċjal Eżekuttiv Ewlieni ta' Infrastructure Malta biex jattendu konferenza simili li saret bejn it-22 ta' Marzu u t-28 ta' Marzu, 2019. Bejn it-2 ta' April u l-4 t'April 2019, l-Ambaxxatur, fil-kapaċità tiegħu ta' Konsulent, irrappreżenta lill-Onor Edward Scicluna fil-laqgħa ta' kull tliet xhur tal-Bank tal-Investiment għall-Infrastruttura tal-Asja (AIIB), li minnu Malta hija waħda mill-membri inawgurali. Il-bank ra tkabbir mgħaġġel mis-57 membru oriġinali tiegħu f'Jannar 2016 għal 97 membru attwalment. Il-bosta attivitajiet ta' f'Malta wasslu għal ħtieġa ta' ħafna delegazzjonijiet ta' staff amministrattiv u tekniku biex iżuru Malta. Fit-18 ta' Frar, fil-5 ta' Marzu, fl-20 ta' Marzu u fit-8 ta' April, 2019, l-Ambaxxatur ta' Malta intervista lil bosta minn dawn il-persuni li waslu Malta f'diversi delegazzjonijiet fit-22 ta' Frar, fil-15 ta' Marzu, fid-29 ta' Marzu u fit-8 ta' Mejju, 2019. F'Novembru 2019, l-Ambaxxatur kellu laqgħa ma' numru ta' rappreżentanti tal-medja fl'Ambaxxata fejn tkellem fuq opportuntajiet ta' negozju u t-turiżmu f'Malta. Din l-intervista' ġiet ippubblikata u mxandra fuq stampa u stazzjonijiet ewlenin Ċiniżi. Il-Konsulat Ġenerali f'Shanghai waqqaf stand fuq Malta fil-fiera tal-Luxury Properties Showcase (LPS) li saret f'Shanghai f'Diċembru 2019. Il-Konslu Ġenerali fetaħ uffiċjalment l-LPS li kien jinkludi 300 esebitur minn 45 pajjiż. Fost inizzjattivi oħrajn li ħadet l-Ambaxxata biex iżżid il-visibilta' ta' Malta u tippromwovi n-negozju, tajjeb insemmi l-pubblikazzjoni ta' żewġ edizzjonijiet speċjali tar-rivista' esklussiva fuq Malta imsemmija Dawn ir-rivisti ġew imqassma lil madwar 4,000 persuna li attendew avvenimenti varji organizzati mill-Ambaxxata'. Turiżmu Iż-żieda sostanzjali fin-numru ta' Ċiniżi li żaru Malta fl-2019 m'hijiex biss riżultat ta' titjib fis-sitwazzjoni ekonomika fiċ-Ċina, iżda hija wkoll frott ta' l-isforzi kontinwi tal-Ambaxxata fil-ħidma tagħha id f'id mal-Awtorità Maltija għat-Turiżmu (MTA) biex jistabilixxu lil Malta bħala destinazzjoni turistika popolari fost il-popolazzjoni Ċiniża. Sabiex Malta tkun tista' tikkompeti ma' destinazzjonijiet turistiċi popolari oħrajn, l-Ambaxxata u l-Konsulat ta' Malta f'Shanghai, flimkien ma' l-aġenti sussidjarji jiffaċilitaw is-servizzi tal-viżi. B'appoġġ għall-promozzjoni tat-turiżmu Ċiniż lejn Malta, l-Ambaxxatur kellu wkoll laqgħa ma' waħda mill-akbar aġenziji turistiċi taċ-Ċina, CAISSA, biex jiddiskuti l-issimplifikar tal-applikazzjonijiet ta' viżi u biex jitlob l-appoġġ ta' banek ewlenin taċ-Ċina fil-forniment ta' dikjarazzjonijiet bankarji għall-applikazzjonijiet ta' viżi. L-Ambaxxata f'Beijing flimkien mal- Awtorità Maltija għat-Turiżmu (MTA) assiguraw li Malta jkollha preżenza f'żewġ fieri tal-ivvjaġġar f'Beijing f'Ġunju u Ottubru 2019, li huma: Beijing International Tourist Expo (BITE) ( 5-7 ta' Ġunju 2019) China (Beijing) Trade Travel Festival, (13-15 t'Ottubru Matul dawn il-fieri, l-Ambaxxtur assista d-delegazzjoni tal-MTA u kien kelliem speċjali f'avveniment tal-ftuħ uffiċjali ta' waħda minn dawn il-fieri. Apparti dan, l-Ambaxxatur ta' għadd ta' intervisti lill-midja u tkellem ma' numru ta' persuni li żaru it-tinda Maltija f'dawn il-fieri. L-MTA iffirmaw ukoll erbgħa Memoranda ta' Ftehim ma' kumpaniji ewlenin Ċiniżi fis-settur turistiku. F'Diċembru 2019, Malta ġiet ippremjata bħala Destinazzjoni ta' Potenzjal tas-sena waqt avveniment prestiġjġuż f'Beijing imtella mir-rivista L-interess fl-industrija tal-films f'Malta minn diversi produtturi Ċiniżi qiegħed dejjem jikber. Avveniment ewlieni t'interess kummerċjali li seħħ f'nofs April kienet iż-żjara f'Beijing mill-Kummissarju tal-Films ta' Malta, is-Sur Johann Grech u l-assistent tiegħu, is-Sur Daniel Camilleri. Bi tħejjija għal din iż-żjara l-Ambaxxatur ta' Malta organizza numru konsiderevoli ta' laqgħat ma' wħud mill-aqwa atturi taċ-Ċina fl-industrija tal-Films u t-TV. Fost oħrajn, dawk inklużi kienu rappreżentanti minn , ir-Rapport Dinji tal-Films, , li hija subordinata ta' Beijing Culture Investment u Development Co, Ltd Minn dakinhar kien hemm korrispondenza ta' segwitu minn numru ta' dawn il-kumpaniji li wrew interess kbir fl-industrija tal-films f'Malta. F'Settembru 2019, l-Ambaxxata assistiet kumpanija Maltija biex tippromwovi l-industrija tal-films f'Malta fiċ-Ċina fil-Festival Internazzjonali tat-Televisjoni u l-Films li saret f'Beijing. F'Novembru 2019, l-Ambaxxatur għamel żjara ta' kortesija fl-istudjos ta' Hongyi Culture and Cutting Edge Pictures li huma sħab ma' kumpanija stabillita Maltija fis-settur tal-films. F'Diċembru 2019, L-Ambaxxatur ta' Malta attenda il-Film Festival Internazzjonali f'Hainan fejn Malta kellha preżena b'tinda ddedikata biex tippromwovi l-industrija tal-films f'Malta. It-tinda Maltija ġibdet l-attenzjoni ta' diversi produtturi tal-films Ċiniżi u wasslet biex qanqlet l-interess għal ġbid ta' film Ċiniż f'Malta f'Marzu 2020. Edukazzjoni Xejra kummerċjali pjaċevoli oħra fl-2019 kienet iż-żieda mgħaġġla fin-numru t'applikazzjonijiet minn studenti biex isegwu programm ta' studju ma' diversi istituzzjonijiet terzjarji Maltin kif ukoll ma' skejjel tat-tagħlim tal-lingwa Ingliża. L-Ambaxxatur ta' Malta żar Shanghai biex jipparteċipa bħala Mistieden Speċjali fil-Ftuħ Uffiċjali tal-Uffiċċju ta' Shanghai tal-Università Amerikana ta' Malta (AUM). Fiċ-Ċerimonja, l-Università ffirmat ukoll Memorandum ta' Ftehim (MOU) mal-Università Normali tal-Lvant taċ-Ċina. Akkademiċi minn diversi universitajiet fiċ-Ċina ppreżentaw numru ta' dokumenti ta riċerka f'għadd ta' konferenzi li saru f'Malta. L-Ambaxxatur ta' Malta ltaqa' ma' għalliema minn diversi Universitajiet Ċiniżi fosthom mill-Università tat-Teknoloġija ta' Hubei, id-Dekan u numru ta' professuri mill-Università tax-Xlokk, kif ukoll riċerkatur tas-Servizz Nazzjonali tad-Data u l-Informazzjoni Marittima taċ-Ċina. Kultura Prijorita' oħra fil-ħidma tal-Ambaxxata f'Beijing hi li tgħolli l-profil kulturali ta' pajjizijna. Bla dubju wieħed mill-aktar avveniment kulturali importanti fl-2019 kien il-Festival tal-Gourmet Malti li sar fil-Lukanda Minzu, lukanda ta' fama dinjija. Il-festival, li nfetaħ uffiċjalment b'Konferenza tal-Midja mill-Ambaxxatur Malti fl-20 ta' Marzu 2019, dam għaddej sal-aħħar ta' Marzu 2019. Ħames koki prominenti Maltin attendew dan il-festival. Fid-29 ta' Marzu, 2019, sar Pranzu Gala li għalih attendew diversi persuni prominenti mill-gvern Ċiniż, NGOs, kumpaniji tal-istat u CAISSA, kumpanija ewlenija tat-turiżmu. Il-Festival tal- sar permezz tal-kooperazzjoni bejn l-Assoċjazzjoni Maltija għall-Ħbiberija maċ-Ċina, il-Minzu Hotel, l-Assoċjazzjoni tal-Ħbiberija Popolari ta' Beijing ma' Pajjiżi Barranin, l-Ambaxxata ta' Malta f'Beijing, u l-Awtorità tat-Turiżmu ta' Malta. Fl-2019, Malta u ċ-Ċina komplew ikkabru n-numru ta'attivitajiet u skambji kulturali. Dawn l-attivitajiet ġew organizzati miċ-Ċentru Kulturali taċ-Ċina f'Malta, li għandu relazzjoni tajba ħafna mal-Ambaxxata ta' Malta f'Beijing. Fl-10 ta' Jannar 2019, l-Ambaxxatur ta' Malta f'Beijing intervista lid-Direttur u 14-il membru tal-Fujian Quanzhou Ċentru ta' Protezzjoni tal-Patrimonju Kulturali Intanġibbli tar-Repubblika Popolari taċ-Ċina, li żar Malta fis-17 ta' Jannar 2019, biex jagħmel numru ta' prestazzjonijiet fuq perjodu ta' ħamest ijiem. Fil-21 ta' Jannar 2019, l-Ambaxxatur intervista seba' persuni sponsorjati mid-Dipartiment tal-Kultura u t-Turiżmu tar-Reġjun Awtonomu ta' Guangxi Zhuang li attendew il-Forum tat-Turiżmu tal-Mediterran u l-Wirja tal-Kultura u t-Turiżmu ta' Guangxi li saret fiċ-Ċentru Kulturali taċ-Ċina fil-Belt Valletta. Fil-21 ta' Frar, 2019, l-Ambaxxatur ta' Malta intervista wkoll artist Ċiniż prominenti li kellu Wirja Solo f'Malta mit-3 ta' Marzu, 2019. Fid-19 ta' Marzu, 2019, saret ukoll intervista addizzjonali fl-Ambaxxata ta' Malta f'Beijing ma' artist prominenti ieħor. Attività li saret karatteristika regolari fl-Ambaxxata ta' Malta f'Beijing hija l-istedina mill-Ambaxxatur ta' Malta lil studenti minn xi skejjel prominenti fiċ-Ċina biex jipparteċipaw f'diversi attivitajiet fl-Ambaxxata. Fil-passat, dawn inkludew dibattiti, qari tal-poeżija, kanzunetti u żfin, kif ukoll il-preżentazzjoni ta' diskorsi mill-istudenti. F'Novembru 2019, l-Ambaxxatur attenda ċerimonja ta 'tnedija ta' kors fil-lingwa Maltija li se beda jiġi mgħallem din is-sena fil-Beijing Foreign Studies University (BFSU). L-Ambaxxatur ta' Malta u s-Sinjura tiegħu attendew ukoll numru ta' wirjiet kulturali bħad-Dance Folk Rumen, Prestazzjoni tal-Opra ta' Peking organizzata mill-Ministeru tal-Kultura u t-Turiżmu taċ-Ċina, il-Ballu Irlandiż ta' San Patrizju, u l-24 Edizzjoni tax-Xahar tal-Frankofonija. Flimkien maż-żieda sostanzjali fin-numru tal-viżi mir-Repubblika Popolari taċ-Ċina, l-Ambaxxata ta' Malta f'Beijing rat ukoll żieda konsiderevoli fin-numru t'applikazzjonijiet għall-viżi mill-Filippini. Barra minn hekk matul l-2019 ta' Malta (CVU), approva wkoll numru kbir t'applikazzjonijiet mill-Vjetnam, it-Tajlandja u l-Indoneżja. Il-Maġġor parti tal-applikazzjonijiet mill-Filippini kienu jinkludu permessi għal-studju u permessi tax-xogħol li jirriflettu t-tkabbir sostanzjali tal-ħaddiema Filippini fl-industriji Maltin, fosthom Carers, l-oqsma tas-saħħa u l- ospitalita'. Fl-2019, l-Ambaxxata ta' Malta f'Beijing u l-Konsulat Ġenerali ta' Shanghai flimkien ipproċessaw total ta' applikazzjoni. Minn dawn applikazzjoniet kienu ta' persuni Ċiniżi, applikazzjoni ta' persuni Filippini, applikazzjoni ta' persuni Vjentamiżi u applikazzjoni minn persuni provenjenti minn pajjiż differenti fil-kontinent Asjatiku u lil hinn. ̄ieda maġġuri fl-ammont ta' xogħol kemm tal-Ambaxxata ta' Beijing kif ukoll tal-Konsulat Ġenerali ta' Shanghai ġejja mill-ipproċessar u x-xhieda ta' dokumenti għall-applikanti għall-Malta Residence VISA Program (MRVP) u l-Malta Individual Investor Program (MIIP). Kemm fl-Ambaxxata ta' Beijing kif ukoll fil-Konsulat-Ġenerali ta' Shanghai, it-Tlieta u l-Ħamis ta ' kull ġimgħa huma kważi totalment iddedikati għall-intervisti tal-applikanti ewlenin u d-dipendenti tagħhom, kif ukoll ix-xhieda tad-dokumenti rilevanti. Kull applikazzjoni tista' tinkludi sa għaxar jew tnax-il persuna, u ssarraf f'xogħol li jieħu ħafna ħin. Fl-2019 l-Ambaxxata ta' Beijing u l-Konsulat-Ġenerali ta ' Shanghai pproċessaw aktar minn applikazzjoni għall-MRVP u -il applikazzjoni għall-MIIP. L-Ambaxxata ta' Malta f'Beijing hija wkoll responsabbli mill-amministrazzjoni tal-Konsulat Ġenerali ta' Shanghai, fejn minbarra l-ipproċessar tal-applikazzjonijiet għall-viżi u l-intervisti tal-MRVP u l-MIIP, ħafna attivitajiet jimxu b'mod parallel mal-attivitajiet fl-Ambaxxata. Dawn jinkludu attivitajiet bħall-attendenza għal laqgħat tal- (HOMS), l-Akkoljenza f'Jum Nazzjonali, l-iffirmar tal-Kotba ta' Kondoljanzi, eċċ. L-Ambaxxata ta' Malta f'Beijing hija assistita fil-ħidma tagħha mill-Konslu Onorarju f'Manila, li s-sena li għaddiet iċċelebra 30 sena f'dan ir-rwol volontarju, u l-Konslu Onorarju fil-Mongolja li ġie maħtur fl-2019. Mill-Preżentazzjoni tal-Ittri ta' Kredenzjali fis-16 ta' Jannar, 2019, l-Ambaxxata ta' Malta kellha wkoll l-assistenza eċċellenti tal-Konslu Onorarju fil-Vjetnam, li diġà pprovda appoġġ qawwi lid-delegazzjonijiet tal-kummerċ li jżuru l-pajjiż u għall-organizzazzjoni ta' adozzjonijiet barranin mill-Vjetnam minn familji Maltin. Wara bosta xhur ta' negozjati, il-Ministeru għall-Affarijiet Barranin taċ-Ċina approva wkoll l-għoti ta' l-Exequatur lill-Konslu Onorarju għal Malta f'Hong Kong, li ġiet maħtura fl-2019. Kwistjonijiet Oħra Dawn inkludew l-attivitajiet bħalma huma li l-Ambaxxatur ta' Malta jirċievi Sejħa tal-Korteżija minn Ambaxxaturi li għadhom kif ġew maħtura, ikliet ospitati minn Ambaxxaturi oħra, riċevimenti tal- Jum Nazzjonali kif ukoll iffirmar ta' kotba ta' kondoljanzi f'isem Malta.
AMBAXXATA TA' MALTA FIĊ-ĊINA - ĦIDMA